**ROMÂNIA PROIECT DE HOTĂRÂRE nr. 65 / 2022**

**JUDEȚUL HUNEDOARA**

**ORAȘUL CĂLAN**

**CONSILIUL LOCAL**

**HOTĂRÂREA nr. / 2022**

privind aprobarea depunerii proiectului și a cheltuielilor aferente proiectului cu titlu ”Renovare energetică moderată a clădirii publice Sala de sport – Liceul Tehnologic ”Ovid Densușianu” Călan”

Consiliul local al orașului Călan, întrunit legal în ședința ordinară din data de \_\_\_\_\_\_\_/2022,

Luând în dezbatere proiectul de hotărâre nr. \_\_\_/2022 privind aprobarea depunerii proiectului și a cheltuielilor aferente proiectului cu titlu ”Renovare energetică moderată a clădirii publice Sala de sport – Liceul Tehnologic ”Ovid Densușianu” Călan”, inițiat de Primarul orașului Călan;

Având în vedere referatul de aprobare nr.65/28/22.06.2022 al Primarului orașului Călan, raportul de specialitate nr.\_\_/29/2022 al Serviciului Dezvoltare Locală di cadrul Primăriei orașului Călan;

Văzând avizul favorabil nr.\_\_/58/2022 al Comisiei de specialitate pentru dezvoltare economico-socială, buget, finanțe, lucrări publice, administrarea domeniului public și privat al orașului Călan; Ținând cont de prevederile Ordinului Ministerul Dezvoltării, Lucrărilor Publice și Administrației nr. 999/10.05.2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local ;

În conformitate cu prevederile art. 44 din Legea 273/2006 privind finanțele publice locale, cu modificările și completările ulterioare;

În temeiul art. 129 alin. (2) lit. d), alin. (7), lit. d, e, f, alin.(8) lit. a, art. 139, alin (3) lit. a) și art.196 alin.(1) lit. a și lit.b) din O.U.G. nr. 57/2019 privind codul administrativ, cu modificările și completările ulterioare,

**HOTĂRĂȘTE:**

**Art.1.** Se aprobă participarea orașului Călan în cadrul Planului Național de Redresare și Reziliență, Componenta C10 – Fond Local, apel de proiect PNRR/2022/C10 tip de investiție 1.3- Reabilitarea moderata a clădirilor publice pentru îmbunătățirea serviciilor publice prestate la nivelul unităților administrativ teritoriale și depunerea proiectului cu titlul ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”.

**Art.2.** Se aprobă valoarea maximă eligibilă a proiectului cu titlul ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”, de 1.306.090,76 lei ( echivalentul a 265.320 Euro) la care se adaugă TVA în valoare de 248.157,24 lei rezultând o valoarea totala de 1.554.248,00 lei, inclusiv TVA( echivalentul a 315.730,80 Euro) calculata conform Ghidului specific.

**Art.3.** Se aproba descrierea sumara a investiției pentru proiectul ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”, conform **Anexei nr. 1** la prezenta hotărâre.

**Art.4.** Se aprobă nota de fundamentare a investiției ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ” conform **Anexei nr. 2**, la prezenta hotărâre.

**Art.5.** Se aprobă preluarea de către orașul Călan a tuturor cheltuielilor neeligibile care pot apărea în perioada de implementare.

**Art.6.** Se împuternicește domnul Iovănesc Filip Adrian, în calitate de primar, să semneze toate documentele necesare întocmirii, aprobării și implementării proiectelor de investiții.

**Art.7.** Prezenta hotărâre poate fi contestată la Tribunalul Hunedoara, Secția Contencios Administrativ, în termenele și în condițiile stabilite de Legea contenciosului administrativ nr. 554/2004, cu modificările și completările ulterioare.

**Art.8.** Prezenta hotărâre se comunică Instituției Prefectului Județului Hunedoara, Primarului orașului Călan, Serviciului Dezvoltare Locală din cadrul Primăriei orașului Călan și se va aduce la cunoștință publică prin afișare la sediul Consiliului Local al orașului Călan.

Călan,

22.06.2022

**Inițiator, Avizat pentru legalitate,**

**Primarul orașului Călan, Secretarul general al orașului Călan,**

**Iovănesc Filip Adrian Vulpe Stelian Ioan**

Cvorum necesar: majoritatea consilierilor locali în funcție.

Sistem de vot: deschis.

**ROMÂNIA**

**JUDEȚUL HUNEDOARA**

**ORAȘUL CĂLAN**

**PRIMAR**

**REFERAT DE APROBARE nr. 65 / 28 / 2022**

la proiectul de hotărâre nr. 65/2022 privind aprobarea depunerii proiectului și a cheltuielilor aferente proiectului cu titlu ”Renovare energetică moderată a clădirii publice Sala de sport – Liceul Tehnologic ”Ovid Densușianu” Călan”

Orașul Călan este potențial beneficiar eligibil în cadrul apelurilor de proiecte cu titlul PNRR/2022/C10/, Componenta C10 – Fondul Local, Operațiunea – I.3 Reabilitare moderată a clădirilor publice pentru a îmbunătăți furnizarea de servicii publice de către unitățile administrativ-teritoriale.

Prin intermediul componentei C10 - Fondul Local Operațiunea – I.3 Reabilitare moderată a clădirilor publice pentru a îmbunătăți furnizarea de servicii publice de către unitățile administrativ-teritoriale se urmărește renovarea energetică moderată a clădirilor publice, contribuind astfel la îmbunătățirea furnizării de servicii publice la nivel local. Investiția finanțează renovarea moderată a clădirilor publice eligibile. Renovarea va conduce la o reducere cu 30% a necesarului de energie primară, demonstrată prin studiul de audit energetic elaborat în faza de proiectare și certificatul de performanță energetică realizat la finalizarea investiției..

Rata de finanțare acordată prin PNRR este de 100% din valoarea cheltuielilor eligibile ale proiectului fără TVA. În cazul proiectelor depuse în cadrul PNRR, valoarea TVA aferentă cheltuielilor eligibile se va restitui beneficiarului de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – MLDPA, în conformitate cu legislația în vigoare.

Unul din documentele care face parte din dosarul cererii de finanțare, conform Ghidului Specific – Condiții de accesare a fondurilor europene aferente PNRR, este hotărârea Consiliului Local prin care se aprobă depunerea proiectului, inclusiv anexele care conțin date privind descrierea sumară a investiției propuse a fi realizată prin proiect.

Obiectivul general al proiectului de investiții ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”, îl constituie renovarea energetică moderată a clădirilor publice. După finalizarea acestui proiect pe lângă reducerea emisiilor de CO2 se vor îmbunătății condițiile pentru desfășurarea orelor de educație fizică în cadrul Liceului.

Luând în considerare aspectele menționate mai sus, supunem spre aprobarea Consiliului Local

al orașului Călan, proiectul de hotărâre cu privire la aprobarea depunerii cererii de finanțare cu titlul ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”.

Călan,

22.06.2022

**Primar,**

**Iovănesc Filip Adrian**

**PRIMĂRIA ORAȘULUI CĂLAN**

**SERVICIUL DEZVOLTARE LOCALĂ**

**RAPORT DE SPECIALITATE nr. 65 / 29 / 2022**

la proiectul de hotărâre nr. 65/2022 privind aprobarea depunerii proiectului și a cheltuielilor aferente proiectului cu titlu ”Renovare energetică moderată a clădirii publice Sala de sport – Liceul Tehnologic ”Ovid Densușianu” Călan”

Având în vedere :

- Ordinul Ministerul Dezvoltării, Lucrărilor Publice și Administrației nr. 999/10.05.2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local;

- art. 44 din Legea nr. 273/2006 privind finanțele publice locale.

Obiectivul general al PNRR este dezvoltarea României prin realizarea unor programe și proiecte esențiale care să sprijine reziliența, nivelul de pregătire pentru situații de criză, capacitatea de adaptare și potențialul de creștere ,prin reforme majore și investiții cheie cu fonduri din Mecanismul de Redresare și Reziliență.

Rata de finanțare acordată prin PNRR este de 100% din valoarea cheltuielilor eligibile ale proiectului fără TVA. În cazul proiectelor depuse în cadrul PNRR, valoarea TVA aferentă cheltuielilor eligibile se va restitui beneficiarului de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – MLDPA, în conformitate cu legislația în vigoare.

Fondul local abordează provocările legate de disparitățile teritoriale și sociale din zonele urbane și rurale precum și mobilitatea urbană .Obiectivul acestei componente este de a susține o transformare durabilă urbană și rurală prin utilizarea soluțiilor verzi și digitale.

Ghidul Solicitantului a fost publicat în data de 10.05.2022, depunerea cererilor de finanțare se face începând cu data de 16.05.2022 până în data de 30.06.2022 pe platforma digitala a Ministerului Dezvoltării, Lucrărilor Publice și Administrației.

Unul din documentele care face parte din dosarul cererii de finanțare, conform Ghidului Specific – Condiții de accesare a fondurilor europene aferente PNRR, este hotărârea Consiliului Local prin care se aprobă depunerea proiectului, inclusiv anexele care conțin date privind descrierea sumară a investiției propuse a fi realizată prin proiect.

Implementarea acestui proiect este necesar pentru renovarea energetică moderată a clădirilor publice, contribuind astfel la îmbunătățirea furnizării de servicii publice la nivel local prin îmbunătățirea condițiilor de studiu pentru elevi precum și reducerea emisiilor de CO2.

Valoarea maximă eligibilă a proiectului cu titlul ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”, calculată conform Ghidului specific astfel: 440 Euro/mp \* 603 mp = 265.320,00 Euro rezultând o valoare maxima de 265.320,00 Euro \* 4,9227 lei/Euro = 1.306.090,76 lei la care se adaugă TVA în valoare de 248.157,24 lei rezultând o valoare totală de 1.554.248,00 lei inclusiv TVA.

Luând în considerare aspectele menționate mai sus, supunem spre aprobarea Consiliului Local

al orașului Călan, proiectul de hotărâre cu privire la aprobarea proiectului și a cheltuielilor aferente proiectului cu titlu ”Renovare energetica moderata a clădirii publice Sala de sport – Liceul Tehnologic ”Ovid Densușianu” Călan ”

Călan,

22.06.2022

Șef Serviciu Dezvoltare Locală,

Jurj Florin